《萤》
宋代·舒岳祥

熠熠孤光阖复开。黄金一点亦微哉。
凌风欲作炎云助，入屋翻疑夜雨来。
本为微明生腐草，谁知残照落莓苔。
暗飞只合藏表影，罗扇收来却是灾。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。